גרג ראקה

גרגורי "גרג" ראקה (באנגלית: Gregory "Greg" Rucka; נולד ב-29 בנובמבר 1969) הוא סופר, תסריטאי וקומיקסאי יהודי אמריקאי, זוכה פרס אייזנר. הוא מוכר בעבודתו על קומיקסים כמו סופרמן, באטוומן, ובאטמן עבור די.סי. קומיקס, המעניש ווולברין עבור מארוול קומיקס, וכן בסדרות המקוריות שלו כמו "Lazarus" ו"The Old Guard" שפורסמו בהוצאת אימג' קומיקס או "Whiteout" ו-"Queen & Country" שפורסמו בהוצאת אוני פרס. הוא גם חיבר מספר רומנים, כולל סדרת "Atticus Kodiak" המוכרת. שניים מיצירותיו זכו לעיבודים קולנועיים: , סיפור מתח המתרחש באנטארקטיקה, ומשמר האלמוות משנת 2020, עבורו גם כתב את התסריט. סדרת הפשע שלו "Stumptown" בהוצאת אוני פרס עובדה לסדרת טלוויזיה ברשת ABC ב-2019.

== ראשית חייו ==
גרג ראקה נולד בסן פרנסיסקו שבארצות הברית למשפחה יהודית.<ref></ref> גדל בחצי האי מונטריי בקליפורניה, באזור המכונה אצל המקומיים "ארץ סטיינבק". לראשונה הוא גילה קומיקס בשוק נוב היל בסאלינאס, קליפורניה, שם בגיל חמש ראה לראשונה הדפס שחור לבן של עבודתם של סטן לי וג'ק קירבי על הענק הירוק, אותו שכנע את אמו לקנות. הוא החל לכתוב בגיל צעיר, ובגיל 10 זכה בתחרות סיפורים קצרים ברחבי המחוז. הוא סיים תואר ראשון באנגלית במכללת ואסר. לאחר מכן הוא נרשם לתואר שני בכתיבה מקצועית באוניברסיטת דרום קליפורניה, וסיים תואר שני באמנויות. הוא מגדיר את דגלאס אדמס כהשפעה הגדולה ביותר עליו.<ref name="JupitersLegacy2">"The Third Degree: Greg Rucka". Jupiter's Legacy #2 (June 2013) Image Comics. p. 27.</ref><ref name="OfficialBio"></ref>

לפני שהפך לסופר מקצועי עבד במספר עיסוקים אחרים, כולל צביעת בתים, עבודות מסעדה, חובש, מאבטח, כותב טכני וכוריאוגרף קרבות.

== קריירה ==
קריירת הכתיבה של ראקה החלה בסדרת ספרי "Atticus Kodiak". קודיאק הוא שומר ראש שעבודתיו מסובכות מכפי שהן נראות תחילה. פורסמו בסדרה עד כה: Keeper, Finder, Smoker, Shooting at Midnight, Critical Space, Patriot Acts, ו-Walking Dead. עבודות אלה זיכו את ראקה בשבחים והשוואות ביקורתיות רבות לסופרי העילית של מתחום הפשע / מתח. הרומנים בולטים בזכות הריאליזם וההקפדה על הפרטים שלהם, שהם בחלקם תוצר של אימוני הקרב של ראקה וניסיונו כחובש. הוא כתב שישה ספרים שאינם קשורים באטיקוס: Fistful of Rain, Alpha, Bravo, A Gentleman's Game, Private Wars, ו-The Last Run; שלושת האחרונים קשורים לסדרת הקומיקס שלו "Queen & Country".

בשנת 1998 נכנס ראקה לתעשיית הקומיקס עם "Whiteout", שפורסם בהוצאת אוני פרס. הסיפור מתמקד ברצח בבסיס אנטארקטיקה. אחריו יצא ההמשך, "Whiteout: Melt".

מרבית עבודתו של ראקה לאורך שנות האלפיים הייתה בעבור DC קומיקס, שם היה מעורב בשלוש הדמויות הראשיות שלהם: סופרמן, באטמן ווונדר וומן. ראקה נהיה לכותב הקבוע של באטמן בסדרת Detective Comics בעקבות אירועי "שטח הפקר".<ref></ref> הוא אף כתב את הנובליזציה של הקשת בת השנה.<ref></ref> תוך כדי כתיבת Detective Comics הוא יצר מספר דמויות רקע שהובילו ליצירה משותפת של "Gotham Central" יחד עם הכותב המשותף אד ברובייקר.<ref></ref> עבודתו בבאטמן כוללת קשתות סיפור כמו "ברוס וויין: רוצח?"<ref>Manning "2000s" in Dougall, p. 262</ref> ו"ברוס וויין: נמלט".<ref>Manning "2000s" in Dougall, p. 263</ref> כמו גם הסדרה המוגבלת "Batman: Death and the Maidens".<ref>Manning "2000s" in Dougall, p. 269: "Writer Greg Rucka and artist Klaus Janson created this series that delved into the family tree of [Ra's al Ghul]."</ref> מאוקטובר 2003 עד אפריל 2006 כתב את וונדר וומן לאחר שכתב בעבר את הדמות ברומן הגרפי המקורי "וונדר וומן: היקיטיה".

בין השנים 2002–2004, הוא עשה מספר עבודות עבור מארוול, כולל תחילת הכרך השלישי של וולברין,<ref></ref> אלקטרה והמיני סדרה אולטימייט דרדוויל ואלקטרה. הכרך הראשון בסדרת Queen & Country הסתיים ביולי 2007 עם גיליון 32.

הוא כתב במשותף את "ספירה לאחור למשבר האינסופי" ואת ההתחלה הרשמית של סיפור העלילה המשבר האינסופי, יחד עם ג'ף ג'ונס וג'אד וויניק.<ref>Cowsill "2000s" in Dolan, p. 319: "The prequel to Infinite Crisis was a collection of short stories...which were written by Geoff Johns, Greg Rucka, and Judd Winick."</ref> עבודתו של ראקה הן על וונדר וומן והן על גות'אם סנטרל הסתיימו בשנת 2006. אף על פי שהוא לא היה מעורב בסיפור העל הראשי של המשבר האינסופי, הוא כן כתב את "פרויקט OMAC" שנבנה לקראת האירוע והתמקד בחוסר האמון של באטמן בגיבורי על אחרים. זה הוביל להחייאתו של "צ'קמייט", רשות של האו"ם שפקחה על גיבורי העל כולל סשה בורדו, דמות אינטגרלית של פרויקט OMAC. הוא היה כותב שותף לסדרה השבועית "52", אותה כתב יחד עם ג'וף ג'ונס, גרנט מוריסון ומארק וייד.<ref>Cowsill "2000s" in Dolan, p. 325: "The title was masterminded by writers Geoff Johns, Grant Morrison, Greg Rucka, and Mark Waid, with Keith Giffen providing art breakdowns."</ref> סדרה זו מתעדת בזמן אמת את השנה שלאחר המשבר האינסופי, וראתה את ראקה מתמקד ברנה מונטויה מגותהאם סנטל<ref>Manning "2000s" in Dougall, p. 292</ref> וביצירת באטוומן החדשה, קייט קיין.<ref>Manning "2000s" in Dougall, p. 287</ref> ראקה חזר לדמות באטוומן לעיתים קרובות במהלך השנים בהמשכי "52" "Crime Bible" ו-"Final Crisis: Revelations לפני שחזר לדמות ב-Detective Comics עם האמן ג'יי. ה. ויליאמס השלישי. כמו כן הוא גם החיה את רנה מונטויה בסיפור השני של הספר עם האמן קאלי האמנר.<ref>Manning "2000s" in Dougall, p. 305: "Batman's flagship title had a new boss – Batwoman. Taking over as the title's protagonist...thanks to her longtime writer Greg Rucka and artist J. H. Williams III."</ref><ref></ref><ref></ref>

ראקה כתב את התסריט לקטע "Crossfire" בסרט אנימה שיצא ישירות לדי.וי.די "Batman: Gotham Knight", בו מופיע קריספוס אלן, דמות שיצר.<ref></ref> בשנת 2009 קיבלו ראקה והאמן אדי בארוז לידיהם את Action Comics כשהכותר העבירה את המוקד שלו מסופרמן לגיבורים הקריפטוניים Nightwing ו-Flamebird בעקבות קשת הסיפורים "סאגת נו קריפטון".<ref></ref> בנוסף לכתיבת "Action Comics", כתב ראקה יחד עם הסופר של סדרת סופרמן ג'יימס רובינסון את הסדרה בת 12 החלקים "קריפטון החדשה". ב-2007 כתב את התסריט למשחק הפלייסטיישן 2 . ב-2009 הוציא את המיני סדרה הראשונה של Stumptown באוני פרס. סדרות נוספות יופיעו במשך השנים, כאשר הכרך הרביעי התפרסם ב-2017.

בכנס Wondercon 2010 הודיע ראקה שהוא יפרד מ-DC Comics כדי להתמקד בפרויקטים שלו, בין השאר בגלל כישלונם של DC לשמר אותו ככותב של Wonder Woman: Earth One כפי שהובטח לו.<ref></ref><ref></ref><ref></ref> לאחר מכן כתב ראקה את "המעניש" למארוול.<ref></ref>

ב-11 ביולי 2011, השיק ראקה את הוובקומיקס "Lady Sabre and the Pirates of the Ineffable Aether", סדרת הרפתקאות סטימפאנק שאייר ריק בורצ'ט. רצועות חדשות מופיעות בכל שני וחמישי.<ref></ref> במאי 2013 השיק ראקה קמפיין קיקסטארטר למימון פרסום מהדורה מודפסת של ליידי סייבר,<ref></ref> והשיגה את מטרת המימון הראשונית שלהם בסך 27,500 דולר בתוך שמונה שעות.<ref></ref>

ב-2015 כתב את התסריט למשחק המחשב "AR-K: The Great Escape" ההמשך השלישי של סדרת AR-K.

הוא כתב את הסדרה בבעלות היוצרים, "Black Magick", שצוירה על ידי ניקולה סקוט ופורסמה על ידי Image Comics.<ref></ref> צוות היצירה של ראקה / סקוט יצר גם סדרת וונדר וומן חדשה עבור DC Comics ביוני 2016 כחלק מההשקה המחודשת של די.סי. (Rebirth).<ref> Archive requires scrolldown.</ref> ראקה סיכם את הריצה שלו על וונדר וומן בגיליון מספר 25.<ref></ref>

בשנת 2017 כתב ראקה את הסדרה המקורית "The Old Guard" בבעלות היוצרים, שצוירה על ידי לאנדרו פרננדז, ושצבעה דניאלה מיווה ופורסמה על ידי אימג'.<ref></ref> במרץ 2017 Skydance Media רכשה את הזכויות לעבד את הקומיקס לסרט באותו השם. ראקה כתב את התסריט של הסרט.<ref></ref> הסרט יצא בנטפליקס ביולי 2020.<ref></ref> החל מ-2013 גם מפרסם באימג' את "Lazarus" סיפור דיסטופי על אשת החיל הבכירה באחת ממשפחות הפאודליות ששולטות בעולם העתידני. הקומיקס נרכש לעיבוד טלוויזיוני בידי אולפני לג'נדרי שעובדים עליו בעבור פריים וידאו.

ביולי 2019, החל ראקה לכתוב את הסדרה המוגבלת של לויס ליין עם האמן מייק פרקינס.<ref></ref> בדצמבר 2019 החל ראקה לכתוב כרך שני של "The Old Guard" בשם "The Old Guard: Force Multiplied" ("המשמר הישן: מכפיל כח").<ref name=":0"></ref>

בשנת 2023 לקח חלק בכתיבת התסריט לסרט הריגול "לב של אבן" של נטפליקס.

== הופעות בתקשורת ==
ראקה הוצג כדמות במיני סדרת הקומיקס של CSI בשם "Dying in the Gutters", כמי שהרג בטעות בעל טור רכילות בעת שניסה להרוג את ג'ו קסאדה בגלל תפקידו כביכול בביטול Gotham Central.<ref></ref>

== חיים אישיים ==
ראקה, נשוי לקומיקסאית ג'ן ואן מטר. לזוג שני ילדים והם גרים בפורטלנד, אורגון. בנו בן ה-20 של ראקה, אליוט, נעצר ב-4 בספטמבר 2020 בגין התפרעות, במהלך השתוללות בה נופצו חלונות במנהטן שאורגנה על ידי "New Afrikan Black Panther Party and the Revolutionary Abolitionist Movement".<ref>Salo, Jackie. New York Post. Sept. 7, 2020 edition. Pg. 4.</ref>

חברו הטוב ביותר של ראקה, דייוויד הייל סמית', הוא גם סוכנו הספרותי.

תחביביו כוללים: משחקי תפקידים, משחקי מחשב, נגינה בגיטרה ואיסוף אקשן פיגרז.

== קישורים חיצוניים ==

* 

==הערות שוליים==

קטגוריה:בוגרי אוניברסיטת דרום קליפורניה
קטגוריה:קומיקסאים אמריקאים
קטגוריה:בלוגרים אמריקאים
קטגוריה:בלוגרים יהודים
קטגוריה:סופרים יהודים אמריקאים
קטגוריה:תסריטאים יהודים אמריקאים
קטגוריה:קומיקסאים יהודים
קטגוריה:בוגרי מכללת ואסר
קטגוריה:אמריקאים שנולדו ב-1969